cyanic-selkie/wikianc huggingface dataset:
Kosovo-oarloch
Neitiid
Nei in fearnsiuw wie der oan de spanningen tusken Albanezen en de Servyske minderheid fan Kosovo noch gjin ein kommen. Yn 2023 moast de NAFO ekstra manlju nei Kosovo stjoere om't der nije konfrontaasjes ûnstiene nei de ferkiezing fan Albaneeske boargemasters yn gemeenten mei in Servyske mearderheid. Yn dy gemeenten wenje hast allinne Serviërs en om 't dy de boarmasterferkiezings boycotten, wie de opkomst dêr mar 5%. Allinne de Albanezen diene mei oan de ferkiezings en dy stimden op in Albaneeske kandidaat. It regear yn Pristina sette lykwols de ynstallaasje fan de Albaneeske boargemasters mei help fan plysje-ienheden en de KFOR troch, dat ta opskuor late. De Feriene Steaten leine de skuld foar de ûnrêst by it regear fan Kosovo en staakte alle diplomatike druk op lannen om Kosovo te erkennen as selsstannich lân. Yn maart 2023 wiene de lieders fan Servje en Kosovo it noch iens wurden oer de normalisaasje fan de relaasjes tusken de twa lannen. Underdiel fan dy normalisaasje wie de tasizzing fan Kosovo dat der in foarm fan autonomy foar de etnyske Serviërs komme soe.
Herman Boerhaave
thumb|Herman Boerhaave. Herman Boerhaave (Foarhout, Súd-Hollân, 31 desimber 1668 - Leien, 23 septimber 1738) wie in Nederlânsk dokter. It Museum Boerhaave yn Leien is nei him neamd.
Boerhaave waard berne yn de buert Leyden fan it doarp Voorhout, dêr't syn heit dûmny wie. Begûn teology te studearjen, wylst er himsels ûnderhâlde troch it ûnderwiis, mar fielde mear foar de genêskunde. Promoverare yn 1693. Woe eins preester wurde, mar troch skeel mei in teolooch dy't him foar ateïst útmakke wie soks ûnmooglik. Dosearde hast alle fakken fan wittenskip (metoadology, fysiology, patology, sjirurgy, eachhielkunde, farmakology, skiekunde en plantkunde)
Tony Sirico
Genaro Anthony (Tony) Sirico, Jr. (Brooklyn, 29 july 1942 – Fort Lauderdale Floarida, 8 july 2022) wie in Amerikaansk akteur. Hy is benammen bekend troch syn rol as Paulie Gualtieri yn de telefyzjesearje The Sopranos. Dêrneist hat er as stimakteur wurke yn ôfleveringen fan SpongeBob SquarePants en The Fairly OddParents.
Anschluss
It Dútske wurd Anschluss, oant 1998 stavere as Anschluß, betsjut letterlik 'oansluting' of 'ferbining' en oerdrachtlik anneksaasje. Mei de term 'De Anschluss' wurdt meastal spesifyk de Dútske anneksaasje fan Eastenryk yn in Grut-Dútslân (1938) oantsjutten.
Tony Sirico
Hy aktearre betreklik faak yn de rol fan gangster, lykas yn de films The Last Fight, Goodfellas, Bullets Over Broadway, Mighty Aphrodite, Cop Land en Mickey Blue Eyes. Hy hat ek rollen as plysjeman spile, lykas yn Dead Presidents en Deconstructing Harry.
Anschluss
Dy Anschluss wie yn tsjinstelling ta de Ausschluss, de útsluting fan Eastenryk út Dútslan, meastal spesifyk sa't dat tusken 1866 en 1871 late ta it troch Prusen oerhearske Dútslan. Anschluss en Ausschluss wienen foar 1866 de twa manearen om ta in Dútske ienheid te kommen: Grut-Dútslân mei, en laat troch, Eastenryk of Lyts-Dútslân sûnder Eastenryk. Otto von Bismarck wist troch it oangean fan de Dútske Oarloch yn 1866 it Dútske Bûn iepen te brekken. De Ausschluss waard yn 1871 folslein troch de stifting fan it troch Prusen oerhearske Dútske Keizerryk. thumb|right|250px|Stimbiljet fan [[10 april 1938. De biljettekst is: "Binne jo it iens mei it opnij ferienjen fan Eastenryk mei it Dútske Ryk dat opsteld is op 13 maart 1938, en stimme jo foar de partij fan ús lieder Adolf Hitler?"; yn de grutte sirkel stiet "Ja," de lytsere "Nee"]] Nei de Earste Wrâldkriich foel Eastenryk-Hongarije útelkoar. Op 12 novimber 1918 waard de Eastenrykske republyk útroppen. It Ferdrach fan Versailles út 1918/1919 ferbea mei klam eltse oansluting fan Eastenryk by Dútslân. Ynearsten hâlde Eastenryk noch ferkiezings, allinne foar manlju.
Tony Sirico
Sirico ferstoar yn 2022 yn de âldens fan 79 jier, hy wie al in skoft siik.
Alec Guinness
Sir Alec Guinness de Cuffe (Londen, 2 april 1914 - Midhurst, West Susseks, 5 augustus 2000) wie in Ingelsk akteur. Hy wie ien fan de meast populêre akteurs fan syn generaasje. Hy spile in grut tal ferskate rollen yn in protte films, dêr't klassiker ûnder binne sa as The Bridge on the River Kwai en Star Wars: Episode IV – A New Hope.
Wurkpaad
Alec Guinness waard berne yn 1914 yn Londen as ûnwettich bern; synheit hat er net kend. Hy begûn as tekstskriuwer yn de reklame en doet er it jild dêrfoar hie gie er nei Fay Compton School of Acting. De grutte akteur Sir John Gielgud seach syn talint en joech him twa rollen yn syn ferzje fan Hamlet út 1934. Fan 1936 ôf spile er foar fêst yn Gielgud syn Old Vic Company, dêr't er de klassikers spyljen learde.
Dat jier troude er ek mei de keunstnaresse, toanielskriuwster en aktrise Merula Salaman. Sy krigen in soan, Matthew, yn 1940.
Yn de Twadde Wrâldkriich tsjinne Guinness by de Royal Navy, yn dy tiid wie er fan doel om Anglikaans pryster te wurden. Nei de oarloch krige er syn twadde filmrol oanbean (1934 hie er in lytse rol yn de film Evensong). De Britske regisseur David Lean hie Guinness yn 1939 op it toaniel spyljen sjoen yn de rol fan Herbert Pocket yn de toanielbewurking fan Great Expectations fan Charles Dickens. Yn 1946 spile er Herbert Pocket wer, doe op it wite doek. Twa jier letter briek er troch as Fagin yn Leans ferzje fan Oliver Twist fan Dickens.
Yndernasjonale ferneamdens kaam yn 1949 mei de film Kind Hearts and Coronets, dêr't er acht ferskillende rollen yn hie en oare Ealing-komeedzjes sa as The Lavender Hill Mob (1951), The Man in the White Suit ('51) en The Ladykillers (1955). Foar syn rol yn The Lavender Hill Mob krige er in Oscarnominaasje foar Bêste Akteur.
Yn 1954 hie er de rol fan Father Brown yn de film The Detective. Under de opnames fan dy film bekearde er him ta it katolisisme. Hy soe syn libben lang trou oan de Tskerke bliuwe.
Yn 1957 kaam er werom by David Lean. Foar syn rol as kolonel Nicholson yn The Bridge on the River Kwai waard er beleane mei in Golden Globe en in Oscar foar Bêste Akteur. It jier dêrnei waard er wer nominearre foar in Oscar, datkear foar Bêste Skript foar de film The Horse's Mouth.
Nei syn bekearing ta it katolisisme waard er op 5 oktober 1958 yn privee-audiïnsje troch paus Pius XII ûntfongen. It soe de lêste audiïnsje fan dy paus wurde, fjouwer dagen letter wie er ferstoarn.
Yn de jierren sechtich spile er yn in grut tal films, mar syn byrollen yn inkelde grutte epics fan Lean, as Prins Feisal yn Lawrence of Arabia en de broer fan Dr. Zhivago út de film mei deselde namme uit 1965, foelen it meast op.
Yn 1977 berikte Guinness in hiel nij publyk, troch syn rol as Obi-Wan Kenobi yn de súksesfolle science fiction-film Star Wars: Episode IV – A New Hope fan George Lucas. It smiet him in Oscarnominaasje op, mar Guinness hie it grou oan dy rol.
Yn de jierren tachtich wie er meast op telefyzje te sjen. In Oscarnominaasje foar de film Little Dorrit, ien fan syn lêste films folge yn 1988. Al yn 1980 hie Guinness in eare-Oscar foar syn folsleine oeuvre krige.
Guinness stoar op 5 augustus 2000 oan leverkanker. Hy is 86 jier wurden.
Anton Hildebrand
A.D. (Anton) Hildebrand (Grins, 11 juny 1907 - Kollum, 29 juny 1977) wie in skriuwer fan Nederlânske berneboeken.
Libben
Hildebrand groeide op yn Amsterdam. Hy studearre Letteren oan de Universiteit fan Amsterdam en wurke as sjoernalist. Yn 1928 giet er wurkjen foar de AVRO en rekke belutsen by it meitsjen fan harkspullen.
Hy skreau yn totaal sa'n 250 berneboeken, it leafste bisteferhalen. Syn bekendste boekerige wie Bolke de Bear, dêr't it earste diel yn 1935 fan ferskynde. Dat waard folge troch 9 ferfolchdielen, ûnder oare oer de soan fan Bolke en syn freon Dorus Das. In oare rige gie de reuzen Belfloor en Bonnevu.
Hildebrand makke yn de fyftiger jierren mei oaren skoalboekjes foar de Iepenbiere Skoalle. Syn harkspullen wienen yn dy tiid te hearen op de VARA-radio. Bekende harkspullen wienen: Monus, de man van de maan, en Brilstra's bromvlieg.
Tonio Hildebrand, syn soan, wie in bekende autocoureur.
Ta It Behâld
Ta It Behâld is in Fryske fokferiening fan it FPS dy't oprjochte waard op 12 maart 1952 yn Hotel ‘Read Hert’ te Burgum. De feriening organisearret fokdagen, in algemene ledegearkomst en in kontaktjûn. Dêrneist binne der in tal gearkomsten om leden by te praten oer fokkerijsaken en it brûken fan it Fryske hynder. Fjouwer kear jiers ferskynt ferieningsblêd It Alde Skaei.
Burning Stuntman
Burning Stuntman is in nûmer dat oarspronklik opnaam is troch Golden Earring en útbrocht op Naked II. Hold Me Now wie it sânde nûmer op it album en waard yn augustus 1997 útbrocht as single. Burning Stuntman is ien fan de twa nûmers dat spesjaal skreaun is foar it akkoestyske live album Naked II. Foar de fideoclip waard regisseur Dick Maas oanlutsen. Yn de klip spilet Barry Hay stuntman The Great Alonzo.
Wetterpolo op de Olympyske Simmerspullen
100px|right
Wetterpolo foar manlju stiet sûnt de spullen fan Parys yn 1900 op it programma fan de Olympyske Simmerspullen. Foar froulju stiet it wetterpolo sûnt de Simmerspullen fan 2000 yn Sydney op it programma.
Medaljewinners
Hjirûnder de útslaggen per jier. Foar de folsleine útslaggen fan de wetterpolo kompetysjes sjoch op de jiersiden.
Lisa Ann
Lisa Ann, echte namme: Lisa Anne Corpora (Easton (Pennsylvania), 9 maaie 1972),    is in Amerikaansk neakenmodel, stripper,  pornografysk aktrise, en radiopresintatrise  fan etnysk Italjaansk komôf. Hja hat ek wurke as pornoregisseur, pornoprodusinte,  fisazjiste en ympressario. Yn it ferline hat Lisa Ann wol gebrûk makke fan 'e skûlnammen Zina Sunshine,  Leesa en Lee Ann Vision. Se is tige súksesfol en wurdt beskôge as de populêrste pornoaktrise fan 'e wrâld. Sadwaande wurdt se ek wol oantsjutten as de Queen of Porn. Se sette yn 1993 útein mei in wurkpaad yn 'e Amerikaanske pornoyndustry, hold yn 1997 op, mar makke yn 2006 in comeback. Yn 2008 krige se bekendheid by in breder publyk troch har haadrol yn 'e pornofilm Who's Nailin' Paylin?, wêryn't se de doetiidske Republikeinske fise-presidintskandidate Sarah Palin parodiëarre. Yn 2014 beëinige Lisa Ann har karriêre as pornoaktrise, mar yn 2018 kearde se op 'e nij werom. Se is ynhuldige as lid fan 'e AVN Hall of Fame, de XRCO Hall of Fame en de Urban X Hall of Fame.
Jonkheid en oplieding
Lisa Ann waard op 9 maaie 1972   te Easton, yn 'e Amerikaanske steat Pennsylvania,    berne as Lisa Anne Corpora. Hja is fan Italjaansk etnysk komôf. Lisa Ann groeide op yn har berteplak Easton. Op 'e middelbere skoalle wie se lid fan it basketbalteam fan har skoalle en siet se teffens op 'e skyklub. Yn 1990, doe't se 18 jier wie, sette se útein mei in wurkpaad as stripper om har oplieding ta diplomearre toskedoktersassistinte te bekostjen.
Iere jierren
Yn july 1993 spile Lisa Ann mei 21 jier foar it earst yn in pornografyske film, Cinesex 2. Se wurke dêrnei fjouwer jier as pornoaktrise, yn 't earstoan noch ûnder artystenammen as Zina Sunshine  en Leesa. Yn 1997 liek it der even op dat se AIDS oprûn hie. Lokkigernôch rûn dat mei in skamper ôf, mar se wie der wol sa fan skrokken dat se har pornografyske karriêre deroan joech.
Dûnseresse en eigen modelleburo
Yn 'e jierren dêrop toerde Lisa Ann as feature dancer yn it Amerikaanske stripklubsirkwy, wêrby't se altiten de haadattraksje fan 'e jûn wie. Se dreau yn dy tiid ek fjouwer jier lang in skientmesalon. Yn 2005 kearde se lykwols werom nei de pornoyndustry, diskear as aginte foar oare aktrises, fia it modelleburo L.A. Direct Models, dêr't se fan septimber 2005 oant febrewaris 2006 foar wurke.
Yn novimber 2006 rjochte hja in eigen modelleburo op, earst ûnder de namme Clear Talent Management, mar yn 2007 neamde se it om ta Lisa Ann's Talent Management. Datselde jiers noch gie Lighthouse Talent Agency, it agintskip fan pornoregisseur Seymore Butts, dêryn op. Neffens Lisa Ann wie har motivaasje om in eigen ympressariaat te begjinnen dat pornoaktrises fan boppe de tritich allegeduerigen ôfwiisd waarden troch oare modelleburo's, sels al wie der troch it opkommen fan 'e milfpornografy in groeiende fraach nei harren. It wie sadwaande har bedoeling om sokke aktrises in alternatyf te bieden, om't se oars twongen wiene en fertsjintwurdigje harrensels. Uteinlik waard Lisa Ann's Talent Management yn july 2010 opdoekt.
Comeback en rol as 'Serra Paylin'
Underwilens hie Lisa Ann har comeback as pornoaktrise makke  nei't se troch fotografe Suze Randall frege wie om mei te wurkjen oan in pornografyske fotoshoot mei in manlik model. Dat resultearre úteinlik yn 'e film Bra Bustin’ and Deep Thrustin’, dy't útkaam yn febrewaris 2006. Yn 2008 spile Lisa Ann de haadrol fan Serra Paylin yn 'e film Who's Nailin' Paylin?, in produksje fan Hustler Video fan pornomagnaat Larry Flynt. Dy rol wie in parody op Sarah Palin, de Republikeinske kandidate foar it fise-presidintskip fan 'e Feriene Steaten ûnder John McCain by de Amerikaanske presidintsferkiezings fan 2008. Hustler naam op 'e dei fan it fise-presidinsjeel debat kontakt mei Lisa Ann op om har foar de rol te freegjen. Lisa Ann gie doe daliks foar de tillefyzje sitten om Palin har hâlden en dragen ûnder it debat te observearjen. Dêrnjonken rette se har ek op 'e rol ta troch nei de imitaasje fan Palin te sjen troch komédiënne Tina Fey, yn it tillefyzjeprogramma Saturday Night Live.
Who's Nailin' Paylin? befettet sênes wêryn't Serra Paylin seksuële omgong hat mei aktrises dy't de froulike politisy Hillary Clinton (spile troch Nina Hartley) en Condoleezza Rice (spile troch Jada Fire) parodiëarje, en dêrnjonken mei twa Russyske soldaten. Dat lêste is in ferwizing nei in útspraak fan Palin, dy't doedestiden gûverneur fan 'e Amerikaanske steat Alaska wie en op in stuit opmurk dat men út Alaska wei (fan it eilân Lyts-Diomedes ôf) by goed waar Ruslân (it Russyske eilân Ratmanov) lizzen sjen kin. In bonussêne mei de titel Obama is Nailin' Paylin, wêryn't Serra Paylin seks hat mei in swarte akteur dy't presidint Barack Obama parodiëarret, waard frijjûn op 'e foarjûn fan ferkiezings; dizze sêne wie beskikber fia de ledewebside fan Hustler en op 'e blu-ray-útjefte fan 'e film, mar stie net op 'e dvd-útjefte.
Who's Nailin' Paylin? waard útbrocht op 4 novimber 2008, de dei fan 'e presidintsferkiezings, en wie fuortynienen al in grut súkses. Dêrtroch krige Lisa Ann ek foar it earst bekendheid by in breder publyk. Sa waard se útnûge foar in fraachpetear yn it bekende Amerikaanske praatprogramma Entertainment Tonight, dêr't se op 7 novimber te gast wie om 'e film te promoaten. Who's Nailin' Paylin? wie sa populêr, dat Hustler Video noch ferskate ferfolgen makke, mei alle kearen Lisa Ann wer yn 'e titelrol: Letterman's Nailin' Palin (augustus 2009), You're Nailin' Palin (septimber 2009), Hollywood's Nailin' Palin (2010) en Who's Nailin' Palin #2 (2011). Dêrfan is Letterman's Nailin' Palin in ferwizing nei de iepentlike deilisskip fan Sarah Palin en talkshowpresintator David Letterman, wylst Hollywood's Nailin' Palin in wink is nei de realitysearje op 'e Amerikaanske tillefyzje, wêrby't Sarah Palin en har gesin harren de hiele dei troch de kamera folgje lieten. Hustler liet foar Halloween 2009 ek in masker produsearje mei de likenis fan Lisa Ann yn har rol as Serra Paylin, en Lisa Ann gie as Serra Paylin op toernee by stripklubs yn 'e hiele Feriene Steaten lâns. Ek ferskynde Lisa Ann as Serra Paylin yn 'e fideoklip fan it nûmer We Made You, fan 'e ferneamde rapper Eminem, op syn album Relapse. Dat kameoroltsje waard se foar frege op foarspraak fan Joseph Kahn, de regisseur fan 'e klip. Al dy optredens as imitator fan Sarah Palin bliezen Lisa Ann har karriêre as pornoaktrise nij libben yn. Sterker noch, it makke fan har de populêrste pornoaktrise fan 'e wrâld  en besoarge har de bynamme Queen of Porn. Yn 2012 hie Lisa Ann neffens de siikmasine Google it 43e plak op in ranglist fan 'e 50 populêrste froulju op it ynternet. Yn april 2013 wie se, neffens de webside Pornhub en de krante de New York Post, noch altyd "de populêrste froulike pornostjer".
69 (sekshâlding)
69, njoggenensechstich, stantsje 69 of, mei in Frânsk lienwurd soixante-neuf (útspr.: [swasɔːntˈnœf], likernôch: "swa-sânt- nuf "), wat ek "njoggenensechstich" betsjut, is in sekshâlding foar orale seks. Dêrby geane twa persoanen oerinoar hinne lizzen, wêrby't de holle nei it ûnderlichem fan 'e sekspartner wiist en it gesicht boppe, resp. ûnder de skamstreek fan 'e sekspartner posisjonearre is. Op dy wize kinne beide partners orale seks mei-inoar bedriuwe: fellatio by manlju en kunnilingus by froulju.
Lisa Ann
Regisseur
Op oantrúnjen fan har manlike kollega C.J. Wright makke Lisa Ann yn septimber 2009 har debút as regisseur, mei de ynterrasiale pornofilm Hung XXX, in produksje fan 'e filmstudio Justin Slayer International. Yn augustus 2013 begûn Lisa Ann har eigen studio, Lisa Ann Productions. Dêrfoar tekene se in kontrakt oangeande filmdistribúsje mei de gruttere studio Jules Jordan Video. De earste film dy't Lisa Ann Productions makke, mei Lisa Ann sels as regisseur, wie MILF Revolution, dy't op 5 augustus 2013 útkaam. Dyselde film wûn yn 2014 de AVN Award yn de kategory bêste milfproduksje.
Ophâlden as pornoaktrise en nije comeback
Op 15 desimber 2014 poste Lisa Ann in hânskreaune bekendmakking op har offisjele Facebookside dat se har mei direkte yngong weromloek út 'e pornoyndustry. Koarte tiid letter liet se har boarsten ferlytsje as ûnderdiel fan 'e weromkear nei in normaal bestean. Nettsjinsteande dat hold se oan mei út en troch as webcamgirl in optreden op har webside te jaan.
69 (sekshâlding)
De namme fan dizze sekshâlding komt fan 'e foarm fan 'e sifertekens foar 6 en 9, dy't tsjinsteld oaninoar binne. As men de rûntsjes fan dy tekens sjocht as de holle en de krol as it ûnderlichem, en men leit it sifer 69 op 'e side, dan jout it de sekshâlding mei deselde namme wer. As oantsjutting komt "69" oarspronklik út it Frânsk (dêrfandinne ek it bestean fan "soixante-neuf" as lienwurd yn in protte Westerske talen). De term kin yn it Frânsk teminsten oant yn 'e 1790-er jierren trasearre wurde. De praktyk sels is fansels folle âlder en wurdt ûnder de namme "kowemienskip" al neamd yn 'e Kamasûtra, dy't datearre wurdt fan 'e fjirde iuw f.Kr. ôf.
Ornaris tinkt men by "stantsje 69" oan in man dy't kunnilingus docht by in frou, wylst sy by him mei fellatio dwaande is. Mar der is gjin reden dat it net om twa homo's gean kinne soe dy't inoar fellatio jouwe, of om twa lesbiënnes dy't byinoar mei kunnilingus oan 'e gong binne. Oare fariaasjes op 69 binne dat men behalven mei de mûle ek mei de hân dwaande wêze kin, troch ôf te lûken (by manlju) of te fingerjen (by froulju). Fierders is it ek mooglik om ynstee fan oan fellatio of kunnilingus oan anilingus te dwaan, it troch slikjen seksueel stimulearjen fan 'e anus.
Lisa Ann
Ophâlden as pornoaktrise en nije comeback
Underwilens wie Lisa Ann ek dwaande mei it skriuwen fan har autobiografy, dy't se op 15 desimber 2015 publisearre ûnder de titel The Life. Yn jannewaris 2018 makke Lisa Ann op har Twitterpagina bekend dat se mei 45 jier fannijs in comeback makke as pornoaktrise en dat se dêrfoar in eksklusyf kontrakt tekene hie mei de filmstudio Evil Angel.
Neffens de Internet Adult Film Database (IAFD) hie Lisa Ann mids 2019 yn 790 pornofilms spile, û.m. foar sokke foaroansteande labels as Wicked Pictures, Vivid Entertainment, New Sensations, Evil Angel, Penthouse, VCA Pictures, Digital Playground, Zero Tolerance, Elegant Angel, Jules Jordan Video, Sin City, Adam & Eve, Hustler Video, Score, Digital Playground, Diabolic Video, Devil's Film, Digital Sin en Red Light District. Fierders hat se ek wol wurke foar minder bekende studio's, lykas Pure Play Media, Third Degree Films, Gina Lynn Productions, West Coast Productions, Metro, Leisure Time Entertainment, Extreme Associates, Black Ice, Napali Video, Mile High Media, Girlfriends Films en Justin Slayer International. En teffens hat se in protte yn 't spier west foar pornowebsiden op it ynternet, wêrûnder BangBros, Reality Kings, Brazzers, Naughty America en Kink.com. As regisseur hie Lisa Ann anno 2019 58 films makke, û.m. foar Evil Angel, Jules Jordan Video, Justin Slayer International en har eigen studio Lisa Ann Productions.
Op it mêd fan prizen hie Lisa Ann anno 2019 trije kear in prestizjeuze AVN Award (de Oscar fan 'e pornowrâld) wûn: ien yn 2009, yn 'e kategory milf/cougar-artyste fan jier, en twa yn 2014, foar meast seksy milf en (as regisseur) foar bêste milfpornografyske film (te witten: MILF Revolution). Dêropta is se ynhuldige as lid fan 'e AVN Hall of Fame (yn 2009), de XRCO Hall of Fame (yn 2013) en de Urban X Hall of Fame (yn 2011).
Under har karriêre hat Lisa Ann yn deselde sênes spile mei kollega-aktrises as Ava Addams, Anikka Albrite, Brittany Andrews, Nikki Benz, Carmella Bing, Summer Brielle, Casey Calvert, Sophie Dee, Skin Diamond, Helen Duval, Jada Fire, Shay Fox, Diamond Foxxx, Sasha Grey, Sara Jay, Julia Ann, Kagney Linn Karter, Katja Kassin, Belle Knox, Ava Lauren, Francesca Le, Lovette, Kendra Lust, Gina Lynn, Krissy Lynn, Romi Rain, Rachel Starr, Jada Stevens, Shyla Stylez, Puma Swede, Juelz Ventura, Sienna West en Jennifer White. Ek hat se gearwurke mei manlike tsjinspilers as Mike Adriano, Jordan Ash, Marco Banderas, Mick Blue, T.T. Boy, Tom Byron, Danny D, Mark Davis, James Deen, Jon Dough, Erik Everhard, Manuel Ferrara, Billy Glide, Tommy Gunn, Jules Jordan, Sean Lawless, Keiran Lee, Mandingo, Mr. Marcus, Sean Michaels, Ramon Nomar, David Perry, Mr. Pete, Toni Ribas, Johnny Sins, Lexington Steele, Michael Stefano, Criss Strokes, Tony Tedeschi, Nacho Vidal, Mark Wood en Prince Yahshua.
Oare aktiviteiten
Lisa Ann werpt har al sûnt 2005 op as mentor foar jongere pornoaktrises. Sa lei se yn augustus 2014 fia harren mienskiplike ympressariaat kontakt mei Belle Knox, dy't doe mei 19 jier al grutte populariteit genoat. Yn in fraachpetear lei se út dat se wist wat Knox trochmakke, mei't se sels yn 2008 mei Who's Nailin' Paylin? itselde belibbe hie. "Ik begryp dat it tige iensum wêze kin om in nije aktrise yn 'e pornoyndustry te wêzen. [...] Se reizget no al om as feature dancer, hat al miljoenen mooglikheden, en ik leau, as dat mysels oerkommen wie, as 'Paylin' my oerkommen wie doe't ik njoggentjin jier wie, dan wit ik net hoe't ik my rêden hie," sei Lisa Ann. Dêrom begelate se Belle Knox troch geregeldwei mei har te skiljen, sms-en of skypen, en dêrby dingen te bepraten en Knox advizen te jaan. Yn desimber 2014 begûn Lisa Ann op dit mêd in formeel advysburo, mei as namme Porn Stars Boot Camp.
Lisa Ann hat ek kampanje fierd om ynterrasiale pornografy te destigmatisearjen troch har te oppenearjen oer de behanneling fan Afro-Amerikaanske akteurs yn 'e Amerikaanske pornoyndustry en it gebrek oan wurk dêr't se mei te krijen hawwe. Fierders wol hja help om 'e pornoyndustry om te foarmjen ta in reguliere arbeidssektor, mei pinsjoenen, syktekostefersekerings en karriêrebegelieding.
Yn desimber 2009 waard bekendmakke dat Lisa Ann in kontrakt tekene hie om wurdfierster te wurden foar it produkt RealTouch, in meganisearre teledildoanyske keunstfagina produsearre troch AEBN. Yn 2011 liet se fierders har mûle, fagina en anus fan lateks neimeitsje as seksboartersguod fan Fleshlight.
Yn maart 2010 ferskynde Lisa Ann mei û.o. kollega's as Julie Meadows, Kaylani Lei, Alektra Blue en Ron Jeremy yn in ideële ynternetfideoboadskip fan 'e Free Speech Coalition tsjin ynternetpiraterij fan pornografysk materiaal.
Yn 'e mande mei har kollega's Nikki Benz en Sean Michaels presintearre Lisa Ann yn april 2010 de útrikkingsseremoanje fan 'e XRCO Awards.
Lisa Ann wie te sjen yn 'e fideoklip fan it nûmer My Swag fan Bugsi mei meiwurking 2k The Murderman, út 2011.
Yn 2013 presintearre Lisa Ann op 'e Amerikaanske radiostjoerder Playboy Radio in skoft it programma Strippertown.
Lisa Ann wie as stimaktrise belutsen by it fideospultsje Grand Theft Auto V, dat útkaam yn septimber 2013. Hja liende dêrfoar har stim on it personaazje "prostituee #2".
Lisa Ann wie ien fan sechstjin pornoaktrises dy't yn 2013 filme waarden foar de dokumintêre Aroused.
Yn augustus 2013 wie Lisa Ann te sjen yn 'e fideoklip fan it nûmer Dead Bite fan 'e Hollywood Undead.
Yn 2019 hiene Lisa Ann en har pornokollega's Rayveness en Cory Chase rollen as mainstream-aktrises yn 'e ôflevering Infinite Game fan 'e Amerikaanske tillefyzjesearje Billions (seizoen 4, ôflevering 7), dy't útstjoerd waard op 'e Amerikaanske tillefyzjestjoerder Showtime.
Wenplak
Lisa Ann hat teminsten fyftjin jier lang yn it Kalifornyske Huntington Beach wenne, in foarstêd fan Los Angeles oan 'e kust fan 'e Stille Oseaan. Dêrnjonken hat se ek in jier yn Boca Raton wenne, yn 'e Amerikaanske steat Floarida. Yn oktober 2015 besiet se twa apparteminten: ien yn Los Angeles en in twaddenien yn 'e New Yorkske wyk Manhattan.
Hobbys
Yn fraachpetearen hat Lisa Ann oanjûn dat se in grut fan fan sport is, benammen fan basketbal en Amerikaansk fuotbal. Yn 't bysûnder is se in fan fan it basketbalteam de Los Angeles Lakers út Los Angeles en fan it Amerikaansk fuotbalteam de Dallas Cowboys út Dallas. Nei eigen sizzen soe se, as se net yn 'e pornoyndustry bedarre wie, nei alle gedachten in sportagint of sportsjoernalist wurden wêze.
Relaasjes
Yn 2000, doe't se 28 jier wie, troude Lisa Ann mei in útsmiter, mar dat houlik einige inkele jierren letter yn in skieding.
Yn novimber 2009 fertelde se oan 'e webside TMZ dat se in relaasje krigen hie mei Rob, de jongere broer fan realitytillefyzjestjer Kim Kardashian, nei't se mei dyselde yn in sportskoalle yn 'e kunde kommen wie. It tydskrift Us Weekly wist in boarne deunby de Kardashians te finen dy't oer dat ûnderwerp prate woe. Dy befêstige dat Rob Kardashian en Lisa Ann mei inoar yn 'e kunde kommen wiene yn in sportskoalle, mar ûntstried dat der sprake wie fan in relaasje.
Fanwegen har belangstelling foar sport en har wurk as sportferslachjouster foar it radiostasjon Sirius XM wennet Lisa Ann in soad wedstriden by. Dat hat laat ta ynteraksje, soms publyklik, mei sporters. Yn oktober 2014 waard der spekulearre oer in mooglike relaasje doe't Lisa Ann (42) mei de doe achttjinjierrige Amerikaansk fuotbalspiler Justin Brent yn Madison Square Garden, yn New York, by in Amerikaansk fuotbalwedstryd sjoen waard. Neitiid waarden inkele persoanlike foto's fan harren beiden tegearre op bêd frijjûn fia it ynternet. Yn novimber 2014 lies Lisa Ann op har Twitterpagina iishockeyspiler Michael Del Zotto it leksum nei't er har oanhâldend lestich fallen hie om in ôfspraakje te krijen.
Yn in fraachpetear dat se yn febrewaris 2014 joech oan it tydskrift GQ, stelde Lisa Ann dat sy nei jonge sporters fan 18 oant 20 jier sjocht sa't in protte manlju yn harren middeljierren nei jonge modellen yn linzjery fan Victoria's Secret sjogge. Wat har yn dy jonges oanloek, sei se, wie dat se noch sa nayf en opwûn binne en noch net bedoarn binne troch negativiteit. Op 'e fraach mei hoefolle sporters oft se op bêd west hie, antwurde Lisa Ann: "Yn myn libben yn 'e [porno]yndustry de ôfrûne tweintich of sokssawat jier? In soad. Hûnderten." Yn itselde ynterview joech se ek oan dat se it leafst omgiet en seks hat mei spilers fan 'e basketbalkompetysje NBA. Se stelde dat se besocht om net mei ferskate spilers fan ien team te sliepen om 'e teamdynamyk net yn gefaar te bringen, mar joech ta dat it dochs ta ferfelende sitewaasjes liede koe as spilers mei wa't se in relaasje of onenightstand hân hie troch in transfer yn it team bedarren dêr't al in oare eks fan har spile.
Politike foarkar
Lisa Ann is net lid fan in politike partij en seit dat se harsels ek net mei ien fan 'e beide grutte Amerikaanske politike partijen (de Demokraten en de Republikeinen) identifisearret. Yn oktober 2008 liet se witte dat se by de presidintsferkiezings fan dat jier op 'e Demokratyske kandidaat Barack Obama stimme soe, en dat se yn 'e Demokratyske foarferkiezings in oanhingster fan Hillary Clinton west hie. By de presidintsferkiezings fan 2012 stipe se Obama op 'e nij. Lisa Ann hat fierders te kennen jûn dat se it rjocht op wapenbesit stipet.
Lichemsskaaimerken
Lisa Ann is blank, mei brune eagen en brún hier. Neffens har offisjele opjefte is se 1.57 m lang, mei in gewicht fan 51 kg, en cupmaat 38DD, dêr't se in boarstfergruttingsoperaasje foar ûndergien hie. Nei har twadde comeback, yn 2018, wie dúdlik dat se ûnderwilens har boarsten in stik ferlytsje litten hie. Der wurdt gauris sein dat Lisa Ann ek stútymplantaten sette litten hat, mar dat is net sa. Se hat gjin tatoeaazjes, mar op it mêd fan piercings hat se njonken de wenstige gatsjes troch de earlellen sûnt 2006 wol in nâlpiercing.
Pornografy
Pornografy (gauris ferkoarte ta porno) is it eksplisite portrettearjen fan seksuële ûnderwerpen troch it gebrûk fan in breed skala oan media, lykas tekst, tekenings, animaasje, byldhoukeunst, fotografy, lûdsopnamen, film, fideo en fideospultsjes. De term tsjut inkeld op it fêstlizzen fan seksuële dieden, en net op dy seksuële dieden sels. Pornografy moat net betize wurde mei erotyk, wêrmei't it portrettearjen fan seksualiteit as neistribjen fan keunst bedoeld wurdt en dat dêrnjonken ek omtinken skinkt oan gefoelens en emoasjes, wylst it by pornografy poer om 'e fysike dieden draait, mei faak in heech sensaasjegehalte. Sljochtwei neakenfotografy kin allikemin beskôge wurde as pornografy, mei't it miskien wol in seksueel doel tsjinnet, mar der gjin seksuële die as sadanich by fêstlein wurdt.
Pornografy komt foar yn in grut tal ûnderskate foarmen. It wurd "pornografy" is ôfkomstich út it Gryksk, mar krong pas yn 'e twadde helte fan 'e njoggentjinde iuw yn 'e measte Westjeropeeske talen troch. It ferskynsel sels bestiet al sûnt minskewitten, sij it dat it pas yn 'e Fiktoriaanske Tiid syn hjoeddeiske foarm krige, foar in grut part ek om't it doe foar it earst as sadanich by de wet ferbean waard. Sûnt de ein fan 'e sechstiger jierren is pornografy yn frijwol alle Westerske lannen legalisearre, al ferskilt de persize byldfoarming en maatskiplike reäksje per lân. Hjoed de dei giet der foar miljarden om yn 'e pornoyndustry, wat dy bedriuwstûke op guon plakken bot ynfloedryk makket. De fersprieding fan pornografy is fan 'e 1990-er jierren ôf revolúsjonearre yn 'e foarm fan ynternetpornografy.
Noch altiten is pornografy in kontroversjeel ûnderwerp, dat ferheftige emoasjes losmakket by sawol foar- as tsjinstanners. Wylst de foarstanners harren beroppe op 'e frije mieningsutering, fine de tsjinstanners dat sy net tsjin harren wil mei obseniteit konfrontearre wurde moatte soene, dat it op grûn fan harren religieuze leauwe "ferkeard" is, en/of dat froulju dertroch objektifisearre en misbrûkt wurde.
Foarmen fan pornografy
Yn it foarste plak moat der in ûnderskie makke wurde tusken saneamde "hurde pornografy" (hard porno) en "sêfte pornografy" (soft porno). By sêfte pornografy giet it om simulaasjes fan geslachtsmienskip en wurde de froulike geslachtsdelen wol, mar de manlik net of hast net sjen litten, wylst hurde pornografy ekplisyt penetratyf geslachtsferkear werjout.
Fierders kinne pornografyske sjenres ûnderferdield wurde
De foarmen yn 'e boppesteande opsomming wurde yn prinsipe allegearre mei libbene akteurs/aktrises makke, mar trochdat de technyk almar fierder giet, hoecht dat tsjintwurdich net mear. Animaasje giet hieltyd makliker en it sil nei alle gedachten net lang mear duorje ear't de earste folslein kompjûter-generearre pornofilm produsearre wurdt. Sels no al binne tekene en foar in part animearre pornografyske plaatsjes en bylden, benammentlik fan Japanske makkelei, oeral op it ynternet te finen. Dizze saneamde hentai is der yn alderhanne soarten, wêrûnder ek guon dy't yn wurklikheid net mooglik binne, lykas (de typysk Japanske) tentakelpornografy.
Ta ein beslút binne der dan noch guon yllegale foarmen fan pornografy, as se sa al neamd wurde kinne. Dat binne bernepornografy (wat net sasear pornografy is as wol filme of fotografearre ferkrêftings) en bistepornografy. In pear nau hjirmei besibbe saken binne snuff (opnames fan neispile of echte ferkrêftings folge troch de moard op it slachtoffer), en crush (wêryn't kreaze froulju lytse bistkes lykas mûzen, hamsters of ynsekten deatraapje). Dat alles sil hjir fierders lykwols bûten beskôging litten wurde. Yn dit artikel wurdt mei "pornografy" bedoeld: pornografysk materiaal útslutend makke troch en mei tastimmende folwoeksenen of fia media (tekst, animaasje) dêr't alhiel gjin akteurs oan te pas komme.
Skiednis
Ofbyldings fan pornografyske aard binne like âld as de minskheid sels. Der binne rotstekenings fan dat soarte út 'e Stientiid weromfûn op 'e wannen fan grotten. De Alde Griken beskilderen harren ierdewurk mei bgl. ôfbyldings fan prostituees dy't dwaande wiene mei twa klanten tagelyk, of fan soldaten dy't homoseksuële geslachtsmienskip mei-inoar bedreaune, wylst de Ynjers yn 'e tsiende en alfde iuw by Khajuraho in timpelkompleks bouden dêr't it optilt fan 'e pornografyske byldhouwurken.
It konsept fan pornografy sa't dat hjoed de dei bestiet, is lykwols in produkt fan 'e oerkekene Fiktoriaanske tiid, doe't sokke saken foar it earst by de wet ferbean waarden, wat fansels in ûndergrûnsk sirkwy opsmiet dêr't pornografyske lektuer yn rûngie. De earste wet dy't pornografy as sadanich kriminalisearre, wie de Britske Obscene Publications Act 1857, dy't trouwens fan krêft wie yn Ingelân, Wales en Ierlân, mar net yn Skotlân. Mar de ferfolging fan pornografy wie yn Ingelân al in iuw earder begûn. De roman Fanny Hill, út 1748, wurdt beskôge as de earste Ingelsktalige pornografy en is ien fan 'e meast juridysk ferfolge en faakst ferbeane boeken fan 'e hiele skiednis. De skriuwer, John Cleland, waard oanklage foar it "korrumpearjen fan 's kenings ûnderdienen".
De Fiktoriaanske moraal wie trouwens in dûbelenien, want foar manlju fan kwizekwânsje en/of heech komôf wie it net ferbean en besjoch pornografy; sokken koene dermei fertroud wurde. By de grutskalige opgravings yn it Italjaanske Pompeii, yn 'e 1860-er jierren, waarden withoefolle dingen fan pornografyske aard opdold — in hiele skok foar de Fiktorianen, dy't harsels as de yntellektuële erfgenamten fan it Romeinske Ryk beskôgen. It losse guod waard fuortstoppe yn it Geheim Museum, te Napels, dêr't inkeld in selekte groep manlju it besichtigje koe. Wat net dêrhinne oerbrocht wurde koe, waard ôfset en bedutsen, sadat froulju, bern en fral de legerein it mar net sjen kinne soene.
De produksje fan pornografyske films begûn frijwol daliks nei de útfining it medium film yn 1895, ek al wie de produksje, distribúsje en besichtiging derfan al mei gauwens strang ferbean. Pas yn 1969 kaam dêr feroaring yn, doe't Denemark as earste lân pornografy legalisearre. Dat hie fan gefolgen dat der in wiere eksploazje fan Deenske en letter ek Sweedske porno produsearre waard, dy't de ûndergrûnske sirkwys yn 'e rest fan 'e wrâld oerspielde, en wat de Skandinavyske lannen de namme jûn hat in losse seksuële moraal te hawwen. Yn Nederlân waard pornografy pas dekriminalisearre troch de wijziging van artikel 240 van het Wetboek van Strafrecht en van enige andere bepalingen, út 1985 en yngeand yn 1986, al waarden in protte seksshops doe al inkele jierren gedoogd. Sûnt de ein fan 'e jierren njoggentich is de produksje en distribúsje fan pornografy revolúsjonearre troch de opkomst en noch altiten groeiende rol fan it ynternet. Ynternetpornografy is tsjintwurdich sadwaande in rûnombywêzich ferskynsel.
Wetlike status
Pornografy hat yn 'e skiednis withoefaak oan sinsuer en wetlike beheinings ûnderwurpen west op grûn fan syn ynherinte obseniteit. Yn 'e Westerske wrâld alteast is dêr sûnt de jierren sechstich feroaring yn kommen fanwegen de ferskowing nei frijere noarmen en wearden dy't it gefolch wiene fan 'e Seksuële Revolúsje. Likegoed ferskilt sawol de wetlike status as it maatskiplike oansjen fan pornografy mar frijwat per lân.
Yn 'e measte lannen fan 'e wrâld is teminsten ienige foarm fan pornografy legaal. Yn guon lannen, mei dêrûnder Nederlân en it grutste part fan 'e rest fan Jeropa, wurdt sêfte pornografy beskôge as ûnskealikernôch om op tillefyzje útstjoerd te wurden, sij it jûns nei in beskaat tiidstip. Hurde pornografy is almeast dreger te besetten en beheind ta ferkeap yn spesjale seksshops (Nederlân is dêrop in útsûndering, yn 'e mande mei guon oare Jeropeeske lannen). Berneporno is fansels oeral útsein yn 'e minst ûntwikkele lannen ferbean, mar ek bistepornografy, wêryn't seksuële omgong tusken minsken en bisten portrettearre wurdt, is yn hieltyd mear lannen ferbean; net om't it obseen wêze soe, mar fan it eachpunt fan bistewolwêzen út. Nederlân ken bgl. sûnt 2010 in wet tsjin bistepornografy. Dêrnjonken binne der soms beheinings oangeande gewelddiedige porno, wêryn't ferkrêftings yn sêne set wurde.
De measte lannen besykje fierders teffens om oan 'e jongerein ûnder in beskate âldens de tagong ta porno te ûntsizzen, û.m. troch identifikaasjeplicht yn seksshops en foar online-winkelbestellings, en troch it foar âldelju mooglik te meitsjen om tillefyzjesjen en ynternetgebrûk eigenhandich te sinsurearjen.
In beheinde ynventarisaasje:
De pornoyndustry
Bedragen lykas dy't hjirboppe neamd wurde, meitsje de pornografyske yndustry ta in bedriuwstûke fan belang. Yn 'e Feriene Steaten is de produksje fan kommersjele pornografy al sûnt it begjin fan 'e jierren santich fierhinne konsintrearre yn 'e San Fernandodelling, dy't ûnderdiel útmakket fan Los Angeles. Akteurs en aktrises wenje der, pornoprodusinten binne dêr fêstige, en ek oare bedriuwen dy't mei de produksje en/of distribúsje fan pornografy te krijen hawwe, sitte dêre. Al mei al skept dat in wichtige ekonomyske basis foar de hiele krite. De ynfloed dy't soks yn politike fermiddens opsmiten hat, is ûnderwerp fan kontroverse.
Wat Jeropa oanbelanget, wurdt de Hongaarske haadstêd Boedapest op 't heden beskôge as sintrum fan 'e pornoyndustry.
Pornografyske websiden per lân
Op it ynternet besteane wrâldwiid hûnderten miljoenen pornografyske websiden. Wat de ferdieling dêrfan nei lannen oanbelanget, folget hjir de top tsien (op grûn fan gegevens út 2006): Op it alfde plak folget frjemdernôch: In oar lân dat men boppe-oan ferwachte hawwe soe, komt in hiel ein efterop:
Effekten fan pornografy op seksuële misdie
Oer de negative ynfloed dy't pornografy hawwe soe op it mêd fan seksuële misdieden bestiet gjin oerienstimming. Tsjinstanners fan pornografy beweare gauris dat it liedt ta mear ferkrêftings en soartgelikense misdieden, wylst foarstanners úthâlde dat it as in útlitklep fungearret en sa just seksuële misdie foarkomt. Ek de wittenskip biedt ditoangeande gjin útkomst. Ut guon ûndersiken blykt dat it besjen fan pornografyske materiaal liedt ta mear seksuële misdie, wylst oaren krekt in ôfname oantoane en wer oaren gjin inkeld effekt konstatearje.
Tsjinstanners
De anty-pornografybeweging komt fierhinne, sij it net útslutend, fuort út trije boarnen: de wet, godstsjinst en it feminisme.
Wat de wet oanbelanget, draait it derom dat pornografy gauris as moreel oanstjitjaand ûnderfûn wurdt. Hoewol't soks fansels stuolket op it persoanlike oardiel fan in elk en dêrnjonken te krijen hat mei hoe't en wêr't it oangeande materiaal presintearre wurdt, sille de measte minsken it deroer iens wêze dat alteast beskate foarmen fan pornografy yn beskate fermiddens as obseen bestimpele wurde kinne. De fraach is dan: hoe giet men dêrmei om? Yn it ferline waard in algehiel ferbod faak as de oplossing sjoen, mar noarmen en wearden binne sûnt ferskood, sadat soks hjoed de dei yn Jeropa oer it algemien net mear as in opsje beskôge wurdt. De wetjouwer kiest almeast foar in tuskenoplossing, troch pornografy minder maklik berikber te meitsjen, benammen foar bern en jongerein ûnder in beskate âldens. Yn 'e islamityske wrâld en in protte Afrikaanske lannen leaut men lykwols noch wol yn in ferbod, en ek guon segminten fan 'e maatskippij yn 'e Feriene Steaten soene pornografy graach noch folslein ferbiede.
Dat bringt ús dan mei-iens op it mêd fan 'e godstsjinst, want de neamde Amerikaanske maatskiplike groepen binne foar it meastepart religieuze. Benammen de trije grutte monoteïstyske godstsjinsten fan it joadendom, it kristendom en de islaam steane, as de lear derfan letterlik opfet wurdt, frij ûnfersoenlik foar seksuële promiskuïteit oer; yn easterske religyen as it boedisme spilet dat folle minder. Op grûn fan harren godstsjinst leaut bgl. in grut part fan 'e kristenen dat pornografy ferkeard is en dus dat it ferbean wurde moatte soe. Mar termen as "goed" en "ferkeard" hawwe yn 'e wetlike sin gjin betsjutting: in ding is foar de wet inkeld tastien of ferbean. En troch de sekularisaasje fan 'e maatskippij foarmje sokke kristlike groepen hjoed de dei gjin mearderheid mear, sadat se de wet net nei eigen goedtinken oanpasse kinne. (Sels yn 'e Feriene Steaten net, dêr't dit folle mear spilet as yn Jeropa, en dêr't ditoangeande in oanhâldende striid geande is tusken kristlike lobbygroepen en in koälysje foar frijheid fan mieningsutering.)
Ta ein beslút binne der in protte feministen dy't pornografy ynherint fernederjend foar froulju fine. Sy hâlde út dat de pornoyndustry bydraacht oan geweld tsjin froulju, yn it foarste plak troch de produksje fan pornografy, dy't neffens harren fysike, psychologyske en ekonomyske twang opleit oan 'e froulju dy't deroan meidogge, en fierders troch de konsumpsje derfan, dy't neffens harren it dominearjen, fernederjen en twingen fan froulju ferhearliket en erotisearret en seksuële en kulturele hâldings befêstiget dy't liede ta ferkrêfting en ûnwinske yntimiteiten. Se sizze fierders dat pornografy in slim ferfoarme byld fan seksuële relaasjes sketst en myten oangeande seks en froulju stimulearret: dat it froulju sjen lit dy't altiten ree binne om seksuële omgong mei ien of sels mear as ien man te hawwen, en har deljouwe ûnder de betingsten dy't steld wurde troch de man.
Foarstanners
De foarstanners fan pornografy beroppe har almeast op it rjocht fan frijheid fan mieningsutering, en yn it ferlingde dêrfan op demokrasy. Lju as de Amerikaanske pornografyprodusint Larry Flynt en de Britske skriuwer Salman Rushdie beweare dat pornografy in krúsjaal ûnderdiel fan frijheid is, en sels dat it nivo fan frijheid en beskaving fan in maatskippij beoardiele wurde kin oan 'e hân fan 'e willigens derfan om pornografy te akseptearjen.
Eric Burdon
Burdon is in soad yn it nijs kaam fanwege syn alkohol- en drugsgebrûk en swierrichheden yn syn relaasjes.
Súksesfolle albums
thumb|Eric Burdon (1967)
Westfalen (streek)
[[Ofbyld:Westphalia x3.svg|thumb|255px|Westfalen, grinzen:
Grien: Keninkryk Westfalen (1807-1813)
Read: De prusyske provinsje Westfalen (1815-1946)
Westfalen beslacht de noardeastlike helte fan Noardryn-Westfalen, ien fan de dielsteaten fan Dútslân. It bestiet út de regierungsbezirke Arnsberg, Detmold en Münster mar hat feitlik gjin administrative betsjutting mear. De stêden Dortmund, Münster en Bielefeld binne wichtige sintrums fan Westfalen.
Yn Westfalen wurdt ûnder oaren Westfaalsk sprutsen.
Skiednis: territoariums
De histoaryske streek Westfalen beslacht in folle grutter gebiet, nammentlik it hiele westlike part fan it eardere Stamhartochdom Saksen, tusken de Neder-Ryn en de Wezer. De Saksen neamden har eastlike gebiet Eastfalen. Yn de Annales regni Francorum wurde de bewenners fan East- en West-Falen foar it earst neamd by de beskriuwing fan it jier 784, doe't Karel de Grutte en syn âldste soan Karel oplutsen tsjin de Saksen, Karel de Grutte tsjin de "Ostfalaos" en syn soan tsjin de "Westfalaos". It wurd fal(ah) betsjut oars net as 'fjild' as 'flakte'. Dat East- en West-Falen wiene earst it eastlân en it westlân fan de Saksen. De term East-Falen waard letter net mear brûkt.
By de yndieling fan it Hillige Roomske Ryk yn in tal kreitsen yn 1500, waard de Westfaalske Kreits it hiele gebiet beëasten de Boergondyske Kreits. It omfieme de gebieten fan de prinsbisdommen Münster en Luik, en alle tuskenynlizzende lytsere foarstedommen. Yn it earstoan wie ek it stift Utert yndield by de Westfaalske Kreits.
Yn 1807 stifte Napoleon it keninkryk Westfalen, dat foar in part wol en foar in diel net it eardere grutte Westfalen omfette, mei grutte dielen fan de tsjintwurdige bûnslannen Nedersaksen, Hessen en Saksen-Anhalt dêrta.
By it Kongres fan Wenen yn 1815 waard it súd-westlike diel fan dat keninkryk tawiisd oan Prusen. Sûnt wurdt de namme Westfalen mear en mear allinnich noch brûkt foar dy Prusyske provinsje Westfalen. Dy gie yn 1946 op yn de bûnssteat Noardryn-Westfalen.
Symboalen
It symboal fan Westfalen is fanâlds in wyt hynder op in read fjild (it Westfalenpferd of Sachsenross), dat it folk de Saksen fertsjintwurdiget. Dat ôfbyld waard brûkt yn it wapen fan Prusysk Westfalen en sit no yn it wapen fan Noardryn-Westfalen. It wite hynder is ek it tradisjonele symboal fan it oanswettende Nedersaksen.
Hunzegoa
right|thumbnail|Hunzegoa thumb|Hunzegoa wie ien fan de [[Sân Fryske Seelannen]] Hunzegoa is ien fan de Ommelannen fan de provinsje Grinslân. It wurdt geografysk ek wol it Hegelân neamd. It haadplak fan Hunzegoa is Winsum (Grinslân). It goa bestiet út de gemeenten De Marne (gemeente), Winsum eastlik fan it Reitdjip, Iemsmûn en it westlik part fan Loppersum en Beem.
Oare wichtige doarpen binne Sâltkamp, Warffum, Beem, Uthuzen en de Iemshaven. Yn Hunzegoa stean de measte boargen fan Grinslân.
Eartiids waard dêr altiten Frysk praat, mar mei it ferienen fan Stêd en Ommelannen, is dit Frysk opgien yn it Plat fan de stêd, al hat de taal fan dit ommelân noch wol in sterk Frysk substraat.
Fagot
thumb|Fagot De fagot (Ingelsk: bassoon) is in houtblaasynstrumint, de bespilers hearren dan ek by de houtblazers. It ynstrumint bestiet út in lange (houten) buis mei in licht koanyske boarring. Omwille fan de hantearberens is it ynstrumint 'dûbelteard' (dêrom is it dat guon Flaamske komponisten ek wol ris foar takkebosk skriuwe. Fagot betsjut yn it Frânsk nammers bondel of takkebosk). De klank fan de fagot is hiel karakteristyk: yn de lege toanen in bytsje grof en kerrelich, yn it middenregister liket it op dy fan de hoarn en yn de hichte komt it by de toan fan de sello, altfioele of minsklike tenoarstim.
It reid
thumb|Reidsjes fan in fagot It reid is it stik fan de fagot dat foar it ûntstean fan lûd soarget. Troch it oanblazen begjint it reid te triljen en komt der lûd. It reid is krekt as by in hobo in dûbelreid, foarme troch twa licht bûgde reidblêden mei rûnings nei bûten. Oarspronklik hongen dy twa blêden mei de tip oan elkoar. Om it reid te meitsjen wurdt it reid dûbelteard en wurde der lytse ynsnijïngs makke oan de efterkant. Troch dy ynsnijings kin it reid efteroan rûn makke wurde, sadat it op de 'S' past. De reidblêden wurde byinoar holden troch 3 ringen fan izertried en om it luchtticht te meitsjen wurdt it efterste stik mei neillak, jern of rubber tadutsen.